b"\n_START_ARTICLE_\nBergstedt\n_START_SECTION_\nHist\xc3\xb2ria\n_START_PARAGRAPH_\nEl primer esment del poble Berichstede (= mas d'en Berich) data del 1248. El 1345, els senyors de Wedel van engatjar el poble al cap\xc3\xadtol d'Hamburg. Al segle XVI pass\xc3\xa0 als ducs d'Holstein-Gottorp que l'any 1773 tornaren a empenyorar el poble a la ciutat d'Hamburg. El 1889, sota l'ocupaci\xc3\xb3 prussiana, junt amb Hoisb\xc3\xbcttel va integrar el districte de Stormarn. Despr\xc3\xa9s la llei de l'\xc3\xa0rea metropolitana d'Hamburg (Gro\xc3\x9f-Hamburg-Gesetz) del 1937 va tornar a la ciutat-estat d'Hamburg. Tot i no pert\xc3\xa0nyer a uns dels quatre Waldd\xc3\xb6rfer (= pobles del bosc) hist\xc3\xb2rics va conferir-se a un Ortsamt, una subdivisi\xc3\xb3 administrativa abrogada el 2007, anomenat Waldd\xc3\xb6rfer. La construcci\xc3\xb3 d'un carrilet anomenat Waldd\xc3\xb6rferbahn a l'inici del segle XX i m\xc3\xa9s tard la integraci\xc3\xb3 a la l\xc3\xadnia U1 del metro a Hoisb\xc3\xbcttel va desenclavar el nucli que tot i mantenir trossos rurals va urbanitzar-se r\xc3\xa0pidament: de 1.300 habitants el 1937, pass\xc3\xa0 a 8.530 el 1999 i 9.899 el 2011 i 10.836 el 2017."